《将入匡庐留别诸同学》
明代·释今印

自昔无家受馆餐，如今行脚不为难。身如落叶东西泊，心共浮为淡泊安。

芳草有情遮远道，麻衣无泪别江干。十年始醒溪山梦，斗觉辞君两胁寒。

作者简介：今印，字海发。顺德人。族姓梁，原名琼，字之佩，更名海发。诸生。明桂王永历十一年（一六五七）皈天然落发受具。明桂王永历十二年（一六五八）随师还粤，顷复返庐山掌记室。天然老人遣参诸方。至楚黄见天章和尚，一语遂契，付以大法，命居西堂。清光绪《广州府志》卷一四一有传。